“Ek begin op 51 wynmaak ná jare in ‘n kantoor” – Vrou vertel | SARIE
“Ek begin op 51 wynmaak ná jare in ‘n kantoor” – Vrou vertel	deur Suzette Truter
“Dis heerlik as mense Seal Breeze se wyne geniet en terugkom vir meer. Ek kry gereeld oorsese besoekers. As ek geweet het wat ek nou weet, sou ek jare terug al begin wynmaak het. Dis wonderlik om die druiwetrosse so aan die stokke te sien, te sien hoe dit groei.”
VIR ’N GOEIE SAAK
“Ons het verlede jaar besluit ons gaan jaarliks die opbrengs van 2 000 bottels wyn aan ’n liefdadigheidsorganisasie skenk. Vanjaar was dit Journey of Hope, wat geld insamel vir vroue wat borskanker oorleef het, maar nie bors-rekonstruksie kan bekostig nie. Vroue van regoor die land het in Maart ’n naweek hier kom deurbring. Hulle moes druiwe pluk en trap. Dit was ’n belewenis om te sien hoe die oorwegend stedelike vroue die ervaring geniet. Die wyn word onder die projek se naam bemark. Ek kry graag in oestyd werkloses as arbeiders en het ook ’n gehoorgestremde opgelei as keldermeester. Hy kan net lippe lees, maar sy proe-sintuig is wonderlik ontwikkel. Daar’s ook pensioentrekkers wat vir my konfyt kook om hul inkomste aan te vul.”
Moenie wag tot môre nie. •Besoek www.sealbreezewines.co.za.